LidanRubinov/Halacha-QA huggingface dataset:
שאלה: סכין פרווה נתחב בלימון על שיש בשרי: ניסיתי לשאול באמצעות סימולטור הכשרות על סכין פרווה שחתך לימון שהיה מונח על שיש בשרי. התשובה שהתקבלה היא שהסכין בשרי, אבל לא כתוב מה דין המאכל - האם הוא בחזקת בשרי, האם מותר לבשל אותו בסיר חלבי, וומה קורה אם מבשלים אות בסיר פרווה? אודה לכם אם תכניסו לסימולטור גם תשובה על דין המאכל במקרה כזה. ב אביטל
תשובה: לא נהפך לבשרי
שאלה: האם אפשר להיות צמחוני?: קודם על האתר הוא ממש עוזר כל הכבוד לכם! לאחרונה ממש מטריד אותי כול העניין של צמחונות.הבנתי שהרב קוק היה צמחוני ושבימי הגאולה כול עמ"י יפסיק לאכול בעלי חיים.הבנתי גם שעכשיו מותר לאכול בשר כי עם ישראל לא במדרגה רוחנית מתאימה לצמחונות.מה זה אומר על מי שהוא צמחוני שהוא במדרגה יותר גבוהה? והאם יש עוד סיבות שמותר לאכול בימנו בשר?ואיך התורה שהיא האידיאל שלנו כותבת בתוכה דיני כשרות בבשר,ומעודדת הקרבת קורבנות? וערב טוב:)
תשובה: הרב קוק כתב מאמר בשם "חזון הצמחונות וה " בעריכת תלמידו הרב דוד כהן, המכונה "הנזיר", שם הוא כותב את דעתו בנושא. הרב קוק סובר שלעתיד לבוא האנושות תתעלה ובני אדם יכבדו אחד את השני ויהיה וגם לא יהיה צורך לאכול בעלי חיים, כפי שהיה אצל האדם הראשון, שהיה צמחוני ואכל מכל עצי הגן בגלל מדרגתו הרוחנית. בתקופת נח האנושות התדרדרה מבחינה מוסרית, לכן הקב"ה התיר לאכול בשר וכן להקריב קורבנות מן החי. וזהו כלל גדול בתורה, שאין לדלג מדרגות, ולא לנהוג בחומרות ומנהגי חסידות למי שלא מקיים את עיקר הדין, ולכן כל עוד הורגים בני אדם ויש מלחמות, ועדיין יש רוע ששוכן באדם שמקללים אחרים ומדברים לשון הרע (שלפעמים זה יותר גרוע מלהרוג, כי לאדם יש כתם על האישיות כל החיים והוא סובל), אין לאנושות לדלג למדרגת הצמחונות. וזהו חזון לעתיד לבוא. הרב קוק ובנו הרב צבי יהודה לא היו צמחוניים, אך תלמידו "הרב הנזיר" כן היה צמחוני כי כך הרגיש שמתאים לאורחות חייו. אין איסור להיות צמחוני, אך מי שבוחר לנהוג כך, יהיה ראוי אם גם יחמיר בכבוד האדם וישתדל לא לפגוע באנשים. למרות שאפשר להקשות שלכאורה זה לא סותר, ואדם יכול להגיד- אם אפשר להימנע מלפגוע בבעלי חיים מדוע לא לעשות זאת ומדוע לא להחמיר איפה שאפשר? אך זה לא מדוייק, כי ברגע שאדם מחמיר ונוהג במדרגות חסידות בדברים מסוימים, זה גורם לו להרגיש שהוא הגיע למדרגת צדיקות מסוימת והוא לא שם לב שיש דברים בסיסיים יותר שהוא צריך לתקן, כי החומרה נותנת הרגשה של יראת שמיים, שלעתים מטשטשת את החובה האמיתית של האדם בעולמו, שהיא לעבוד את ה  ובזה יש להשקיע את כוחות הנפש שלנו. משל לאדם שמציק לאשתו או להוריו ורוצה להקים מפעל חסד- ראשית, לא נחייב אותו בדבר (למרות שזה דבר גדול), ושנית, נאמר לו שאם יש לו כוחות נפש של הטבה לזולת, עדיף שימקד אותם באנשים הקרובים אליו, כי אחרת כוחות הנפש יכולים להתפזר אצל הרבה אנשים, וכשמגיעים הביתה הם נגמרים, משום שלאדם יש כח מוגבל ולא אינסופי. בברכת פסח כשר ושמח, איתי אסמן
שאלה: מסחטת מיצים בפסח: יש לנו מסחטת מיצים חשמלית ורצינו לדעת אם אפשר יהיה להמשיך להשתמש בו גם בפסח. אנו סוחטים בו רק פירות וירקות אבל החלקים שלו )מפלסטיק ומתכת( נשטפים עם שאר כלי החמץ. אציין שבעלי מכין מיץ כל בוקר והוא מרגיש שזה חיוני לבריאותו. יש לנו גם מנבטה מפלסטיק להכנת נבטים שגם הוא נשטף עם שאר הכלים. האם אפשר להשתמש בו בפסח?
תשובה: את החלקים הנשטפים בכיור יש להגעיל לחומרא, שמא שהה בהם חמץ זמן ממושך ודינו ככבוש
שאלה: לסגור את הבית בפסח: לכבוד הרב! אנו רוצים לסגור את הבית בפסח ולסוע להורים. הבנתי שרצוי לנקות חדר אחד כדי לקיים את מצוות בדיקת חמץ. השאלה היא כיצד עלי לנקותו. האם לנקותו כמו שהייתי מנקה אם לא הייתי מוכרת את הבית או רק לרפרף עליו ולראות שלא נשאר חמץ ניכר ומשמעותי? למשל, אם יש ארון בחדר, ויש לנו שתי בנות שאחת בת שלוש והשניה שנה וחצי, האם עלי לבדוק במדפים התחתונים ובמגירות האם יש חמץ כפי שהייתי עושה אם הייתי מנקה כרגיל? דבר שני-עצם זה שאני מוכרת את הבית כולו, האם עלי לנקות משהו, אפילו בצורה ממש ממש לא משמעותית? למשל, יש לנו ארון שירות שמלא בדברי חמץ. שם אנו שמים את כל השימורים והפסטות וכד. כמובן שנזרוק את החמץ הגמור הניכר והנראה אבל האם עלי לבדוק את החמץ הגמור שאולי מתחבא בפינות? האם עלי לרוקן את הארון ולסדרו מחדש כדי שאם יש חמץ ניכר וגדול אוכל לראותו או שבעצם מכירת כל הבית אני יכולה לדלג גם על בדיקות אלה ופשוט רק להוציא את החמץ הגמור שאני מזהה מיד וזהו? או ארונות מטבח למשל, יכול להיות שיש שם חמץ ניכר ולא פירורים אבל האם עלי להתחיל לרוקן את הארונות כדי שלא למכור חמץ גמור? והבנתי גם שניתן להיכנס לבית גם אם מוכרים אותו, במידת הצורך. מה זה אומר מידת הצורך? כמובן שאשתדל לא להיכנס אבל כיצד אדע מה זה מידת הצורך? וחג פסח כשר ושמח!
תשובה: מוכרים את החמץ שבבית, חוץ מחדר אחד ואותו מנקים מכל החמץ שגודלו כנפח קופסת גפרורים, שם בודקים אור ליד  ומתכוונים גם על הבדיקה שתעשו אחר כך ברכב שלכם. יש לנקות גם ארונות בחדר מכזית חמץ. כל שאר הבית אין צורך לנקות. לכתחילה אין להכנס לבית שלך שיש בו חמץ נכרי נגיש שאינו נעול ומסומן. בשעת צורך גדול אפשר להקל, כל מקרה לגופו.
שאלה: דין מטבע או שטר מזוייף שקיבלתי: לכבוד הרב, ראיתי שנשאלה לרב צבי יניר שאלה לגבי מטבע מזוייף וזה העלה בי שאלות. אם נניח נסעתי באוטובוס ושילמתי לנהג והוא נתן לי עודף מטבע של 10 ש"ח ואחרי הנסיעה אני ניגש לקיוסק לקנות מיץ ומשלם באותו מטבע של 10 ש"ח למוכר והמוכר אומר לי שהוא מצטער אבל המטבע הזה מזוייף ואינו מוכן לקבל אותו. מה שאני יכול וניתן לעשות זה לנסות שוב ושוב לשלם באותו מטבע "מזוייף" ובטוח מישהו בסוף יקבל אותו. האם זה מותר? מדוע אני צריך לספוג את ההפסד אם ניתן לי עודף עם מטבע מזוייף וקיבלתי אותו בתמימות? הרי כיום מסתובבים מטבעות רבים מזוייפים בעיקר של 10 ש"ח והם עוברים מיד ליד ובסופו של דבר משמשים ככסף לכל דבר, אז למה דווקא אני אמור לזרוק את המטבע לפח ולהוציא אותו מהמחזור? הרי לא אני זייפתי את המטבע הזה.
תשובה: יישר כוח על הבירור. אינני מבין את הסברא ההפוכה. נגרם לך נזק ונעשה לך עוול. נתנו לך מטבע או שטר מזויף. למה שהדבר הזה יתיר לעשות עוול לאחרים? הסברא שאתה מעלה - זה לא עושה עוול כי כולם משתמשים בזה כמו בכסף - נעצרת בנקודה מסוימת, ואפשר שזה שאתה נותן לו את המטבע המזויף יהיה החוליה האחרונה בשרשרת, ואתה למעשה גוזל אותו ברמאות?
שאלה: מה הבנים חושבים עלי כשהם מדברים איתי - תשובה מעמיקה: לאחרונה נתקלתי באמירות שקצת טילטלו אותי. דיברתי עם כמה חברות והן אמרו לי שכשאני מדברת עם בנים- הם ישר חושבים עליי מינית. כשאני מסתמסת איתם או כל אינטרקציה אחרת שיש לי איתם- שגורמת להם למחשבות. היות ואפעם לא פותחים את הנושא הזה בצורה גלויה, הייתי שמחה לדעת איך העניינים עובדים. כדי להיות מודעת למה שאני גורמת לבנים ואז אדע איך להתנהל מולם על מנת לחסוך מהם מחשבות אלו.
תשובה: לשואלת היקרה אין ספק שגברים ונשים הם יצורים שונים. הם שונים בהרבה דברים, ואחד מהם הוא היחס לבן המין השני. בעוד היחס של האשה כלפי הגבר, לרוב, מתמקד בפנימיות ובאישיות של הגבר, היחס של הגבר כלפי האשה, מתמקד גם בחיצוניות של האשה. באופן בסיסי, המחשבות האלו לא נגרמות מהקשר והאינטרקציה שיש לך עם הבנים, אלא הם חלק מהחיים. יחד עם זה, בהחלט יש לקחת את זה בחשבון ואני אנסה להסביר קצת יותר. אצל הבנות, ההתמודדות בתחום הצניעות באה לידי בטוי בעיקר בהופעה החיצונית - יש רצון פנימי מאד עמוק אצל האשה להראות טוב, לקבל תשומת לב מאחרים על ידי הבגדים. באופן טבעי, בגדים שאינם צנועים מסייעים בהשגת המטרה הזו ועל כן זה אתגר גדול להתלבש בצורה צנועה וכנה. אצל הבנים, ההתמודדות בתחום הצניעות באה לידי ביטוי בעיקר ב שמירת העיניים. כפי שאצל האשה יש רצון  להראות טוב, כך אצל הגבר יש רצון פנימי עמוק  לראות, וכמובן הדרך משם ל מחשבות מיניות  מאד קצרה. בהמשך לזה חשוב להדגיש, שבעוד שהרצון ליופי אצל האשה הוא בעיקרו חיובי ונכון (האשה לא אמורה להתלבש בצורה מכוערת) הרצון אצל הגבר לתור אחרי העיניים הוא שלילי ופסול מעיקרו. בין כך ובין כך, היסוד של הצניעות היא קדושת המשפחה - קשר אמיתי וייחודי בין בעל ואשה, קשר שבו החיבור בין הגוף ובין הנפש מתבצע בצורה נכונה אמיתית ומוסרית. ההתמודדות המשותפת של הגבר ושל האשה, כל אחד בתחום שלו, היא לא רק התמודדות אישית אלא התמודדות חברתית. ככל שחברה תהיה יותר צנועה, יותר מקפידה על ההלכות, ויותר עוסקת בצדדים הגבוהים של החיים, כך גם יהיה קל יותר לגברים ולנשים שבה לשמור על צניעותם, כל אחד בתחום שלו. לכן, אני לא חושב שמעכשיו כאשר את מדברת עם בן את צריכה להתחיל לחשוב  מה עובר לו בראש. מה שעובר לו בראש לא קשור אלייך. מה שכן, כדאי לחשוב איך מקדמים את הצניעות, והאם האינטרקציה שלך עם בנים היא ברמה גבוהה ומשמעותית או ברמה רדודה ויצרית. כמובן שהמטרה הראשית שצריכה לעמוד לנגד עינייך היא - שמירת הכוחות - שמירת הברית - לקשר רציני אמיתי ומחייב שבא לידי ביטוי בהקמת בית נאמן בישראל מקוה שהבהרתי מעט את הדברים. תגובות תתקבלנה בשמחה במייל שלי טוביה tsbias1 Gmail.com
שאלה: שינוי במשמורת הורים: שנה שעברה בקיץ של 2014 עברתי לגור מהמשמורת של אמא שלי עם אבא שלי, ועברתי מקום מגורים ומאז אני מרגיש שהכל לא הולך לעומת שנה שעברה, כל מיני קשיים, בעיות בלימודים וכו. האם ייתכן שאולי הדבר קשור למזוזה שהייתה לי בבית הקודם למזוזה שנמצאת בחדר שלי עכשיו? או אולי לדברים אחרים? מה לעשות? בבקשה עזרה.
תשובה: למצוא חברותא קבועה ללימוד מוסר ואמונה, ולהתפלל מכל הלב שלוש פעמים ביום במניין של אנשים יראי שמים בהצלחה
שאלה: 929 הוא איסור דאוריתא?: לרב אפרתי אמנם אינני מורה למקרא אלא למדעים, אולם סיפרו בחדר המורים היום בשמך שאתר האינטרנט של התכנית הלימודית "929" הוא איסור דאוריתא, לא פחות. אינני מבין מדוע אי אפשר ללמוד וללמד משם את כל הדעות השונות, חלקן אומנם כפרניות אבל למה לא לאפשר בחירה חופשית לתלמיד בגיל העשרה, וללמד מגוון דעות גם של הוגים כופרים או הדעה של הנצרות. התמונות שיש או התיאורים על עירום ויחסי מין מפורטים גם איתם צריך להתמודד, בראיה שלי את היהדות. אשמח לשמוע מדוע לדעת כבודו הדבר כך. יריב
תשובה: האם אתה הולך לחוף מעורב על מנת להתמודד? התורה קבעה לנו גדרים, ואנו שמחים להיות כפופים לה ולאחוז בתורה שהיא עץ החיים שלנו. יש בחירה חופשית בתוך גדרי ההיתר, ואסור להכנס למקום שיש בו דברי מינות או עריות ולהתחכם יותר מהדרכת התוה"ק. להלן כמה דברים שעניתי למורה לתנ"ך. והאמת תורה דרכה להולכים בתמים. בגלישה לאתר שהזכרת או לחומרים נוספים דומים מבית היוצר הזה, על מנת לדון בדברי הכפירה שם ולפלפל בהם עם תלמידיך, אתה עובר על איסור מדאוריתא, שנאמר  לא תתורו אחרי לבבכם ואחרי עיניכם אשר אתם זונים אחריהם. וכבר באר רבינו הרמב"ם בלשון הזהב שלו- "ולא עבודה זרה בלבד הוא שאסור להפנות אחריה במחשבה, אלא כל מחשבה שהוא גורם לו לאדם לעקור עיקר מעיקרי התורה מוזהרין אנו שלא להעלותה על לבנו ולא נסיח דעתנו לכך ונחשוב ונמשך אחר הרהורי הלב, מפני שדעתו של אדם קצרה ולא כל הדעות יכולין להשיג האמת על בוריו, ואם ימשך כל אדם אחר מחשבות לבו נמצא מחריב את העולם לפי קוצר דעתו. כיצד? פעמים יתור אחר עבודה זרה, ופעמים יחשוב ביחוד הבורא שמא הוא שמא אינו, מה למעלה ומה למטה מה לפנים ומה לאחור, ופעמים בנבואה שמא היא אמת שמא היא אינה, ופעמים בתורה שמא היא מן השמים שמא אינה, ואינו יודע המדות שידין בהן עד שידע האמת על בוריו ונמצא יוצא לידי מינות, ועל ענין זה הזהירה תורה ונאמר בה  ולא תתורו אחרי לבבכם ואחרי עיניכם אשר אתם זונים, כלומר לא ימשך כל אחד מכם אחר דעתו הקצרה וידמה שמחשבתו משגת האמת, כך אמרו חכמים אחרי לבבכם זו מינות ואחרי עיניכם זו זנות". וכן כתב מרן בשו"ע בהלכות שבת, שבדברי חשק יש איסור גמור לקרוא, שמגרה בו היצר, ויש בזה גם ליצנות, וכפירה. והרי הדברים ברורים כשמש בצהרים לכל בר דעת- לו היה נכנס נחש לחדר השינה של ילדיך האם היית מנסה ללטף אותו או להניס אותו החוצה? ביתנו הנשמתי, בתי הספר, הם מקום של טהרה ותום, יושר וקדושה. אסור להכניס לשם נחשים אלא להניס אותם. אמנם בגיל מבוגר יותר יש חשיבות ללמוד לעומק כולל שאלות, כפי שעשו גדולינו הראשונים, בהבנת המקראות בענווה ובישרות. אך לא בגישה בוטה ושחצנית, ולא בתרבות המערבית של עריות ואלימות שטחית. על כן, מכיוון שמדובר באיסור דאורייתא ללמד תכני כפירה וגסות, עליך לסרב לדון בכיתה בתכנית הנוראית הזו, ואם אין ברירה עדיף אפילו להתפטר מבית הספר ולא ללמד בזה, שחייב אדם להפסיד כל ממונו ולא יעבור על לאו, כמבואר ברמ"א (או"ח תרנו, כהראב"ד). מורה כמוך לתנ"ך צריך להיות סמל ליראת שמים, מלא באהבת השם ותורתו, וממילא הגישה הזו לתורה היא אשר תגרום לתלמידים להתקרב אליה ואליך ביתר שאת. כמובן עם כלים דידקטיים כשרים, כפי הנצרך. אוי לנו שכך עלתה בימינו, שאנשים עם כיפה בנו תכנית של כפירה בנותן התוה"ק, מלאה בעריות ובזלזול בקדושת צור מחצבתנו אימותנו ואבותינו הקדושים שבתנ"ך. ראוי היה לקבוע על כך יום תענית, ואולי עוד חזון למועד לעשות כן. חזק ואמץ
שאלה: גידול כלב בבית עם אמא חרדית: לכבוד הרב, רציתי לשאול לשמוע דיעה בעניין כלשהו שמציק זמן רב. יש לנו כלב בבית קרוב ל3 שנים, ומאז ומתמיד אימי לא אהבה את הנוכחות שלו. (וזה מבחינה דתית, היא טוענת שהוא עושה לה רע, ולא טוב להשאיר כלב בבית) (כמו"כ, קצת לרקע. אימי מבחינה דתית חרדית בדעותיה, ואני ממש לא, יש ביננו ויכוחים רבים בנושא זה) זה הגיע למצב שהיא מציבה אולטימטום וזה ממש עושה רע לאחיותיי הקטנות, הן בוכות לה. הן ממש לא רוצות להיפרד ממנו. גם לי בעצמי נורא קשה לחשוב על זה, הוא איתנו 3 שנים. זה קשר מאוד חזק. זה קצת כמו לגדל עוד ילד. אשמח לשמוע דיעה.
תשובה: מותר לגדל כלב שקט שאינו נושך. אתם חייבים בכבוד אמכם, היא הביאה אתכם לעולם ומונתה בידי ד  להיות הדמות ממנה תלמדו ותתקדמו כל חייכם. על כן תיראו ממנה ותאהבו את קרבתה, וודאי לא להודיע לה הודעות או להורות לה הוראות. לקבל בענווה ושמחה את מה שבעלת הבית שהביאה אתכם לעולם, מחליטה בביתה. אפשר לשוחח, להציע, אבל ההחלטה היא שלה ואסור להתוכח.
שאלה: אקטיפרין בפסח: האם מותר להשהות בפסח את כדורי הברזל אקטיפרין?
תשובה: מותר להשהות
שאלה: תא תנור שלא היה בשימוש והכשרתו לפסח: יש לנו תנור דו תאי אשר התא העליון בו לא היה בשימוש. האם עליי להכשירו לפסח (מחמת שהתא התחתון העביר אליו חום) או שהוא מוכשר. אם עליי להכשירו כיצד עליי להכשיר?
תשובה: יש סוגים שונים. חלקם עם חיבור פנימי בין התאים וזיעת האוכל עלולה לעלות. לכן לחומרא תדליקו במשך שעה על החום הגבוה ביותר.
שאלה: חרקים בשוקולד: יש בזמן האחרון הרבה פרסומים בחו"ל שבכל חפיסת שוקולד יש בממוצע 8 חלקי חרקים. מדובר בפרסום רשמי של ממשלת ארה"ב אם זה נכון, לא שבקת חי לכל בריה ואי אפשר בכלל לתת כשרות לשוקולד (ואולי צריך לגדל שוקולד כמו ירקות גוש קטיף). האם יש לחשוש לזה? המקור: וגם:
תשובה: לא שמענו על הבעיה. גם אם יש שם חרקים השוקולד טחון לחלוטין והחרקים התבטלו
שאלה: כשרות חד פעמי בפסח: האם כלים חד פעמי צריך להיות כשר לפסח? מדובר על כוסות חם קר צלחות קלקל סכום חד פעמי
תשובה: ראוי שעל כוסות יהיה הכשר. בשאר המוצרים אין צורך
שאלה: 4 שאלות בענייני שבת: לכבוד הרב ברצוני לשאול 1. האם ניתן להסתכל בטלויזיה שהושארה דולקת בערב שבת, וברור שאין מעורבות של יהודי בהפעלה והשידור, באותו אופן שאפשר להשתמש באש שהודלקה מערב שבת ונשארת דולקת בשבת. 2. מה הסיבה לאיסור נסיעה באופניים בשבת, כל עוד הן אינן חשמליות? 3. האם ניתן יהיה בעתיד להשתמש ברכבת הקלה בירושלים בשבת אם היא תעבוד באופן אוטומטי כמו מעלית שבת? 4. אם איסורי שבת נאסרו לא בשל עצם המעשה אלא בשל מראית עין, האם שעון שבת לא נכלל בכך? כל חילוני שרואה זאת מגחך, ויצא שכרנו בהפסדנו, שרבים מסתכלים על ההלכה כ"מסחרה" (בדומה למכירת החמץ הפיקטיבית)
תשובה: א. אסור ב. שמא יצא חוץ לתחום, שמא יתקן, ועובדין דחול ג. צ"ע לשעת הדחק ד. איסורי שבת שנאסרו משום מראית עין, הם בהנחה שהדבר לא ידוע שאפשר לעשותם גם ללא חילול שבת. אך אם אפשר לעשותם ללא חילול שבת כגון בידי שעון, אין בזה איסור. מראית עין הוא חשש שמא יחשבו שעבר איסור בגדרי הדין. אולם לעג הרשעים הוא לא מראית עין, שכן הם יודעים שהדבר מותר. אלא שלועגים על עצם הדבר שלא ניכר הבדל בין שעון לאדם. זהו לעג על השכל האלוקי של התורה שאינו כשכל האנושי של אותם מלגלגים.
שאלה: סויה טריאקי בפסח: האם רוטב סויה ורוטב טריאקי הם חמץ גמור או שניתן לעשות עליהם מכירת חמץ?
תשובה: אפשר למכור
שאלה: שבעה נקיים מחדש אם נעלם?: התחלתי ספירה של נקיים ביום שישי, וביום ראשון ראיתי כתם חום אדום היום הוא נעלם כלא היה. שאלתי היא : האם לספור מיום שישי או להתחיל ספירה חדשה מהיום?
תשובה: לא פרטת אם נעלם הבגד, או נעלם הכתם. וכן אם הצבע היה ודאי אדמומי או ספק אדום ספק חום בהיר ללא אדמומיות. אם את בטוחה שהיה צבע אדום או נוטה לאדום, והיה על בגד ובגודל גריס, והשתנה הצבע ללבן- אזי הוא טמא. וכן אם היה שטף וסת, או שהכתם היה בהרגשה, טמא. אם היית בספק מה היה צבעו של הכתם אם נוטה לאדום או כלל לא (ולא היתה הרגשה ולא שטף וסת), והשתנה הצבע ללבן, הוא טהור. אם את בטוחה שהכתם היה אדום או נוטה לאדום, אלא שאבד הבגד, טמא. אם אינך בטוחה מה היה צבעו, ואבד הבגד, טהור.
שאלה: צער: אני בחורה צעירה בת 24. בגיל 17 עשיתי מעשה מאוד מצער ואסור בכלית האיסור היום אני מנסה להתחזק ולהתקרב לבורא והמעשה הזה מלווה אותי ומצער אותי מאוד איני יודעת כיצד לתקן את המעשה אני רוצה להיות נקייה מהכל אני אישה נשואה ואני רוצה להיות אישה טובה נקייה מחטא מה שקרה זה שהלכתי לנקות בית שדוד שלי ביקש ממני ובאותו זמן שניקתי לקחתי משם חולצה,הייתי צעירה ורציתי להראות טוב והחולצה הזאת משכה אותי לבשתי אותה פעם אחת ומאז היא בארון לא לבשתי אותה ואני רוצה להחזיר אותה לשם אני בטוחה שציערתי את מי שזה נלקח ממנו וזה מלווה אותי כל הזמן כל יום זה לא מרפה ממני אני רוצה לכפר על העוון הזה. לפני הרבה זמן שלחתי לרב יורם אברג ל מכתב והוא אמר להחזיר לשם את זה עטוף יפה.אבל אינני יודעת האם האנשים האלה גרים שם עדיין מה לעשות? אם הם לא גרים שם? אני לא רוצה את החולצה אני רוצה לכפר על כך.אני רוצה להמשיך להתחזק ולהתקרב לבורא עולם אבל זה מעכב אותי אשמח אם תעזור לי בהקדם
תשובה: ב"ה, תנסי לברר אם מי שגר שם זו אותה משפחה, ותשלחי להם את החולצה. אם הם לא גרים שם אז תמסרי את שווי החולצה למוסד שיכולים להנות ממנו האנשים שמהם לקחת, למשל יד שרה. דני ארגמן
שאלה: חדש: האם מוצרים המיובאים מחו"ל (בפרט דגני בוקר המיוצרים במפעלים בפולין ובארה"ב), שיש עליהם את חותמת האו-יו (OU) והכשר הרבנות הראשית הם ללא חשש חדש לכל הדעות?
תשובה: אם יש אישור של הרבנות הראשית אין חשש חדש
שאלה: האם שר האמון על כספי ציבור יכול להיות גנב לשעבר?: האם יעלה על הדעת ששר לשעבר שהורשע בקבלת שוחד ובגנבה מהקופה הציבורית בסכומי עתק וישב מספר שנים על כך בכלא, ישוב עכשיו אל החיים הפוליטיים וימונה לשר בכיר האמון על מיליארדי שקלים?! ומה אם אותו שר גם חובש כיפה?
תשובה: על הנושא הזה כתבתי מאמר גדול, שהופיע בקובץ של אוניברסיטת חיפה והמרכז לאתיקה: את המאמר ניתן לקרוא כאן: עיקרו של הטיעון: יש דרך של תשובה ותיקון בתורת ישראל, והיא אפילו מאפשרת לשוב אל המעמד הראשוני ואל תפקיד שר. שערי תיקון ותשובה לא ננעלים. אולם, תנאי ראשוני והכרחי לכך (אדגיש כי זהו תנאי הכרחי אך לא תנאי מספיק) הוא ההודאה הציבורית בחטא ובעוון. גם תוס  התייחסו לנושא זה בשעה שהסבירו את היחס שבין תשובות ראובן לתשובת יהודה. ההודאה כמובן מחייבת גם קבלה לעתיד, והבהרה כיצד הוא לא יהיה ככלב השב אל קיאו. המשפטים של "שילם את חובו לחברה" הם משפטים שאין להם שום משמעות לגבי הנושא הזה. הם רלוונטיים לעיקרון דומה (אך לא זהה) מבחינה הלכתית של "כיוון שלקה - הרי הוא כאחיך", אולם כדי לשוב לתפקיד ציבורי יש צורך ב"צדקה ממני". אם המורשע אינו מודה - הוא אינו יכול לשוב לתפקיד ציבורי. ואף אם הוא טוען כי מערכת המשפט עיוותה משפט - הוא אינו יכול להיות בעל תפקיד ציבורי שיש לו אחריות קולקטיבית על מערכת משפט שלטענתו היא עושה עוול. במקום בו אין הודאה ודרכי תיקון לעתיד - לא ניתן לדבר על קבלת תפקיד ציבורי, וזה מנוגד מאוד לדרכי היושר והתשובה של התורה.
שאלה: שבועה בכתב: דיברתי עם חבר בהודעות ומתוך נשבעתי שאני לא יעשה כך וכך למשך כך וכך זמן, והצטערתי לאחר השבועה, האם השבועה בתוקף? או שיש להגיד בדיבור? מראש.
תשובה: יש כאן מאמר מסודר על הנושא: וראה שם בסעיף ז את המסקנות.
שאלה: משמרת בליל הסדר: כבוד הרב ו לרב על זמנו. הנני אחות בבי"ח ועליי לעבוד משמרת ערב ליל הסדר לילה. מאחר ואני בספק אם אוכל לשבת בניחותא כלשי למעבר עשר דק לעשות סדר. כיצד עליי לנהוג? לרב על זמנו.
תשובה: רצ"ב תשובה של הרב יעקב אריאל - הגדה ובה מודגשים הקטעים החשובים באותיות גדולות. את יכולה לקצר את אמירת ההגדה רק לקטעים הללו. אפשר לעשות הפסקות קלות בקריאת בהגדה (כמו שבבית משוחחים תוך כדי.) לכן את יכולה להתחיל את הסדר, באמצע להתפנות לטיפול נדרש ולאחר מכן להמשיך ר. אחרי כל כוס מארבע כוסות מתחיל חלק אחר של הסדר. לכן אם צריך הפסקה יותר ארוכה כדאי לעשות אותה לאחר שתיית אחת הכוסות. הפסקה כזאת תהיה לכל משך הזמן שדורש הטיפול בחולה. לאחר מכן תמשיכי את הסדר. חשוב לכתחילה לאכול אפיקומן ( לסיים את האוכל) עד השעה 1240 בלילה. באופן עקרוני את עסוקה במצוות ביקור חולים, על שכמותך נאמר:  העוסק במצווה פטור ממצווה. חג שמח הקישור
שאלה: טלית לזיווג: הרב, שמי. ואני בת 20, לפני יותר משנה קניתי טלית (שמעתי שזה סגולה למציאת זיווג) הטלית נמצאת בארון בחדר השינה שלי. לפני כחודש חברה אמרה לי שאם הטלית נמצאת בחדר שינה זה מעכב את הזיווג, רציתי לשאול אם זה אכן נכון, ויש צורך בהוצאת הטלית מהחדר? ועוד שאלה שמטרידה אותי קצת, אם הזיווג עדיין לא הגיע, אני צריכה לתרום את הטלית או להשאיר אותה אצלי?
תשובה: זה לא מעכב ולא צריך לעשות כלום אלא להשתדל ולהתפלל.
שאלה: אם ה  כל יכול למה אנחנו כאן?: הרב, אם הקב"ה כל יכול אז למה אנחנו כאן? אני מבין שאנחנו בתור עם ישראל כאן כדי להיות אור לגוים ולשבח את ה ולהגדיל את כבודו בעולם, אבל השאלה שלי היא למה? מה זה עוזר לו שחבורה של יצורים קטנים ישבחו את כבודו בקרב עוד כמה יצורים קטנים שהוא זה שברא אותם!!!???? מה זה נותן לו? שפשוט לא יברא אף אחד וזהו, מה עוזר לו גם שאנחנו "עובדים אותו" אם הוא רוצה לזכות אותנו שמלכתחילה יברא אותנו בעולם הבא ויברא אותנו בלי הרגש של הסיפוק שבעצם בגללו הרבה אמרו לי שנבראנו ונגיד והוא רוצה עכשיו לברוא צבא של יצורים שיעבדו אותו כי שיעמם לו אז למה הוא יצר גם את כל החיות ואת המים והחמצן והאטמוספירה וכל שאר הדברים במיוחד שאר הגלקסיות שאנחנו יכולים לחלום על להגיע אליהם גם בעוד 1000 שנה וגם כשיגיע הגאולה מה זה יעזור לו שכל העולם עובד אותו עכשיו??
תשובה: השלימות שלימה כאשר היא כוללת השתלמות, על כן האין סוף ב"ה ברא אותנו, קרוצי חומר חסרים העולים במעלות הקודש כלפי אורו השלם
שאלה: עשה לך רב: כבוד הרב לפי ההלכה אנחנו אמורים להתייעץ ולקבל על עצמינו כל מה שהרב אומר. איך אני אמורה לבחור רב? על סמך מקום מגורים או זרם? אם חזרתי בתשובה ועדיין לא גיבשתי את עצמי ולא יודעת אם אני משתייכת לחב"ד, ברסלב וכ"ו - אז איך אני יודעת עם מי להתייעץ? מראש והמשך יום טוב
תשובה: ב"ה, את צריכה למצא רב שמוצא מסילות אל ליבך, מרגישה שהוא מבין את המקום שלך ומדריך אותך באופן מתאים. דני ארגמן
שאלה: שמיעת זהר ארגוב: הרב, אני שומע זהר ארגוב,האם מותר לשמוע אותו? זה עושה משהו רע? זה עבירה?
תשובה: שירים נקיים בתוכנם ובשפתם, כדרכה של תורה, אין איסור הלכתי לשמוע. שירים שאינם בשפה נקיה או בתוכן שאינו נקי, אסור להאזין להם
שאלה: חמץ - ספר קודש שנשפכה עליו בירה: קניתי ספר קודש (כמוצא שלל רב) על פסח, ותכננתי לקרוא וללמוד אותו בפסח. אתמול נשפכה לי בירה על הספר ונרטבו הרבה מהדפים והכריכה. רציתי לדעת עם מותר לי עדיין להשתמש בספר בפסח, הוא שהוא נחשב כחמץ. ובפרט, האם מותר לי להניח אותו על שולחן הסדר ולקרא ממנו חידושים במהלך הסדר. שיהיה פסח כשר ושמח.
תשובה: אין להשתמש בו בפסח
שאלה: כשרות העופות.: אנו צורכים עופות בהכשר של הרב יעקב אריאל שליטא שאלותי 1) מה ההבדל בין כשרות זו לכשרות של הרב מחפוד. 2) האם צומת הגידים נבדקת 3)האם הרב מפקח אישית על השחיטה וחג כשר ושמח
תשובה: מצ"ב מאמר העוסק בסוגיא:
שאלה: עקירת צמח מת בשמיטה באדנית: בכניסה לבית יש לי אדניות ( חלקם תלויות על המעקה, וחלקם מונחות על שטח מרוצף). שאלתי: האם מותר לעקור צמחים שמתו במהלך החורף, והמהווים פגם אסתטי? ב חיים בש
תשובה: באופן שתארת מותר, אולם לא עבור צמח אחר
שאלה: מוזיקה בספירת העומר ומפי אישה: אולי אני אסע לפולין מ ט"ו אייר עד כ"ב אייר וזה עם מוסא ברלין ובתו ורציתי לדעת: 1)האם מותר לי לשמוע את המוזיקה לפני ל"ג בעומר? כי אסור לשמוע מוזיקה בספירת העומר עד ל"ג בעומר 2)האם מותר לי לשמוע את הבת שלו מנגנת? כי אסור לשמוע אישה 3)האם יש בתשובות לשאלה 1 ולשאלה 2 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב לילה טוב
תשובה: א. לא המוזיקה היא האסורה אלא אירוע שמחה פומבי. אני מעריך שזה לא מה שיתרחש בסיור זה. ב. אין שום איסור לשמוע אישה מנגנת.
שאלה: זוגיות: לרב ו על ההקשבה. אני בשיעור א,עד אמצע שיעור ג אני לא חושב שאצא לדייטים אבל גיליתי שאני חייב לענות לעצמי על שאלה פשוטה. ולא ידעתי איך. לפני כמה שבועות יצא לי קצת לחשוב על כמה בנות שאני מכיר הכרות שהתבטאה בלדבר איתן בסניף לפעמים לבד או תוך כדי דיון עם עוד אנשים וכו אבל לא שחנשתי עם אף אחת בצורה שיוצרת קרבה יתר על המידה בכל אופן, חשבתי לעצמי שוואלה מה מסובך בכל הקטע הזה של שידוכים. אני למשל אם משהי מהם ולא משנה מי הייתה מעוניינת להינשא לי עוד כמה שנים ודאי הייתי מסכים!! ואז אחרי כמה שעות הייתי ממש נבוך היה לי פשוט שהמחשבות האלו לא נכונות. אבל לא הצלחתי להגדיר לעצמי למה.לכן פניתי אל הרב. איך אפשר להעיף ולתקן את התפיסה הילדותית הזו שאם הבחורה נחמדה בעיניי אז פשוט שאם היא מעוניינת ולא משנה מי זו זה אומר חתונה. אציין שבכלל הייתה לי מין תפיסה כזו תמימה שוואלה למה כל בן שממש סבבה עם איזו בת לא ייצא איתה.
תשובה: ב"ה, היתה מי שחשבה כך, מטרוניטה אחת שאלה מה עושה הקב"ה מאז שברא את העולם אמרו לה משדך שידוכין. אמרה גם אני יכולה לעשות זאת, לקחה אלף עבדים ואלף שפחות העמידה שורה מול שורה, וכך התחתנו, למחרת הגיעו עבדים ושפחות מוכים וחבולים. לשדך זה לא רק סבבה והכל, בחור ובחורה שמכירים יש ביניהם הבדלים ברצונות בשאיפות בהרגלים במנטליות וכדומה, כדי להתאים צריך עבודה רבה וגם אחרי שמתחתנים עדין נמצאים לפני העבודה הזוגית לאורך כל השנים. אגב, חוץ מנחמד להיות ביחד, יש גם חובות דאגה לפרנסה, לבריאות למקום מגורים וגם להרגשה הטובה של האישה. דני ארגמן
שאלה: פנימיות של בנים:! אני בת 17, ואני לא ממש בקשר עם בנים (שזה דבר טוב), אבל יצא לי להיות בחברת בנים פה ושם במקרים יוצאי דופן שהיו השנה- ואני פוחדת שמה שאני מוצאת בבנים זה רק המראה החיצוני שלהם. כי אני לא מעריכה באמת מישהו על מעשיו. וזה קצת מעציב אותי, אני לא ראיתי מישהו ואמרתי לעצמי: אני רוצה אותו בתור חבר שלי, כיוון שהאישיות שלו ממש מדהימה! יופי בא ויופי הולך, וזה אינו העיקר בחיים. ואני מסכימה שלא צריך שיהיה חבר בגיל כזה, אבל זה גם מדאיג אותי לשנים הבאות. איך אמצא מישהו טוב שימצא חן בלב שלי?
תשובה: ב"ה, אל תדאגי, יש הרבה בחורים מדהימים. בבא הזמן תמצאי את המתאים לך. תגידי שאין בחור מדהים ומהמם שנתפס לך במחשבה ואת מאוד רוצה להתחתן איתו אבל את צעירה ורק סובלת ממחשבות והרהורים עליו. דני ארגמן
שאלה: זוגיות: האם מבחינה הלכתית מותר לקיים יחסים להתחתן עם בת של בן דוד של אבא שלי והיא גם בת של בן דודה של אמא שלי.? (מקווה שהבנת למה אני מתכוון)
תשובה: עיין